516 MÉMOIRES. 
Grespin accompagné des deux autres, justement au coin 
qui sépare la rue d'Astorc de celle de Borbonne. Et nostre 
prieur s'adressa à l'antique et lui demanda s'il ne le voloit 
pas recognoistre. Il dit que pour son regard qu'il recognois- 
soit et qu'il a voit déjà recognu, mais qu'il estoit à la com- 
pagnie d'un qui n'estoit pas en cette résolution. Nostre 
prieur respondit qu'il lui feroit bien tenir autre langage. 
Et sur-le-champ s'adresse à Grespin et le somme de le 
recognoistre, qui ne respond qu'en mettant la main à l'épée, 
et fut suivi de près par nostre prieur. Paccot et Guirod qui 
avoient des épées furent empeschés de se mesler du combat 
par le prieur de Languedoc et l'antique de Bourgogne, qui 
s'estoient rencontrés en la compagnie de nostre prieur. 
Tellement que le combat fut entre nostre prieur et Grespin, 
et les autres estoient spectateurs. Nostre prieur ayant mis 
l'épée à la main porta un coup de pointe au bras de son 
ennemy, et puis, relevant son coup, fist choir le chapeau et 
la perruque de Grespin, qui portoit perruque à cause qu'il 
estoit tout fraischement sorty des Ghartreux où il estoit 
entré quelques mois auparavant. Se voyant descouvert led. 
Grespin , il se retire et prend le haut bout du pavé, assuré 
que nostre prieur le suivroit, et ainsy croyant avoir de 
l'avantage sur lui; mais nostre prieur le poursuivant de 
près et ne lui donnant pas le temps de se mettre en targue, 
led. Grespin fut contraint de luy demander d'attendre qu'il 
eût repris haleine : ce qui luy fut Jibrement accordé par 
nostre prieur. Et, sans tarder, Grespin vint à luy d'une 
double furie tenant son épée à deux mains pour estre plus 
assuré de faire coup. Toutefois nostre prieur, hardy qu'il 
estoit, para le coup et fist passer l'épée de son ennemi sur 
l'épaule, et le joint au corps si qu'ils ne pouvoient plus se 
servir de leurs épées. Et s'estants quelque temps efforcés, 
Grespin fut porté par terre, ayant la teste dans la boue. Le 
prieur, qui ne perdit pas temps, luy met le pied sur la 
gorge, résolu de l'estouffer, mais il employa le reste de la 
force qu'il avoit pour luy crier mercy et luy demander la 
courtoisie. A grand peine pouvoit-il estre entendu, ayant la 
